ธนชาตรุกรถแลกเงินออนไลน์
ธนชาตรุกลูกค้ารถแลกเงินผ่านออนไลน์ สร้างแพลตฟอร์มตอบโจทย์ลูกค้า หนุนยอดคงค้างสินเชื่อเช่าซื้อบวกเป็นปีแรกนายธีรชาติ จิรจรัสพร ผู้ช่วยกรรมการผู้จัดการ สายงานบริหารผลิตภัณฑ์และการตลาดสินเชื่อรถยนต์ ธนาคารธนชาต เปิดเผยว่า ธนาคารได้กลับมารุกสินเชื่อรถแลกเงินอีกครั้ง หลังมีแนวโน้มความต้องการของคนรุ่นใหม่ที่อยากมีธุรกิจเป็นของตัวเอง ประกอบกับโครงการคืนภาษีรถยนต์คันแรกทยอยครบกำหนด คนมีรถที่ผ่อนหมดแล้วสามารถนำรถมาเป็นเครื่องมือเสริมสภาพคล่องและหาเงินทุนทำธุรกิจทั้งนี้ ช่องทางรุกสินเชื่อรถแลกเงิน จะเน้นออนไลน์ตามพฤติกรรมการใช้ชีวิตของคนรุ่นใหม่ โดยสร้างแพลตฟอร์มการสมัครสินเชื่อออนไลน์ใหม่ที่เพิ่มการให้ข้อมูลเจาะลึกที่ลูกค้าต้องการ โดยเฉพาะการเช็กราคารถยนต์ที่จะซื้อ วงเงินสินเชื่อ และค่างวดผ่อนต่อเดือนที่แน่นอน ซึ่งลูกค้าส่วนใหญ่อยากรู้มากที่สุดและเป็นส่วนสำคัญในการตัดสินใจเบื้องต้น เริ่มทดลองให้บริการตั้งแต่ไตรมาส 4 ปีที่แล้ว มียอดใบสมัคร 200-300 ราย/เดือน คาดว่าหลังเปิดตัวจะมีใบสมัครเพิ่มขึ้นเป็น 1,000 ราย/เดือนนายธีรชาติ กล่าวว่า ภาพรวมสินเชื่อรถแลกเงิน ตั้งเป้าปล่อยสินเชื่อเพิ่มขึ้นจากเดือนละ 4,000-5,000 คัน เป็น 6
4 มี.ค. 2560

ธนชาตรุกลูกค้ารถแลกเงินผ่านออนไลน์ สร้างแพลตฟอร์มตอบโจทย์ลูกค้า หนุนยอดคงค้างสินเชื่อเช่าซื้อบวกเป็นปีแรกนายธีรชาติ จิรจรัสพร ผู้ช่วยกรรมการผู้จัดการ สายงานบริหารผลิตภัณฑ์และการตลาดสินเชื่อรถยนต์ ธนาคารธนชาต เปิดเผยว่า ธนาคารได้กลับมารุกสินเชื่อรถแลกเงินอีกครั้ง หลังมีแนวโน้มความต้องการของคนรุ่นใหม่ที่อยากมีธุรกิจเป็นของตัวเอง ประกอบกับโครงการคืนภาษีรถยนต์คันแรกทยอยครบกำหนด คนมีรถที่ผ่อนหมดแล้วสามารถนำรถมาเป็นเครื่องมือเสริมสภาพคล่องและหาเงินทุนทำธุรกิจทั้งนี้ ช่องทางรุกสินเชื่อรถแลกเงิน จะเน้นออนไลน์ตามพฤติกรรมการใช้ชีวิตของคนรุ่นใหม่ โดยสร้างแพลตฟอร์มการสมัครสินเชื่อออนไลน์ใหม่ที่เพิ่มการให้ข้อมูลเจาะลึกที่ลูกค้าต้องการ โดยเฉพาะการเช็กราคารถยนต์ที่จะซื้อ วงเงินสินเชื่อ และค่างวดผ่อนต่อเดือนที่แน่นอน ซึ่งลูกค้าส่วนใหญ่อยากรู้มากที่สุดและเป็นส่วนสำคัญในการตัดสินใจเบื้องต้น เริ่มทดลองให้บริการตั้งแต่ไตรมาส 4 ปีที่แล้ว มียอดใบสมัคร 200-300 ราย/เดือน คาดว่าหลังเปิดตัวจะมีใบสมัครเพิ่มขึ้นเป็น 1,000 ราย/เดือนนายธีรชาติ กล่าวว่า ภาพรวมสินเชื่อรถแลกเงิน ตั้งเป้าปล่อยสินเชื่อเพิ่มขึ้นจากเดือนละ 4,000-5,000 คัน เป็น 6,000 คัน วงเงินสินเชื่อเฉลี่ยอยู่ที่คันละ 4-5 แสนบาท ถือว่าเป็นการให้วงเงินที่สูง เพราะสินเชื่อรถแลกเงินเป็นสินเชื่อที่มีคุณภาพดี ผู้ขอสินเชื่อเป็นเจ้าของรถเอง และมีประวัติผ่อนชำระดีต่อเนื่องจนหมดภาระ จึงสามารถเสนออัตราดอกเบี้ยต่ำ และแคมเปญผ่อนแสนละ 59 บาท/วัน ได้อย่างต่อเนื่อง ปัจจุบันธนชาตมียอดคงค้างสินเชื่อรถแลกเงินเกือบ 3 หมื่นล้านบาทนายธีรชาติ กล่าวอีกว่า แผนธุรกิจสินเชื่อเช่าซื้อของธนาคารในปีนี้ ตั้งเป้าสินเชื่อปล่อยใหม่เติบโต 20% จากคาดการณ์ยอดขายรถยนต์ในประเทศ 8 แสนคัน เติบโต 5% จากปีที่แล้ว โดยปีที่ผ่านมา ธนาคารธนชาตมีสินเชื่อเช่าซื้อปล่อยใหม่เติบโต 5% จากยอดขายรถยนต์ที่หดตัวมาอยู่ที่ 7.6 แสนคัน ส่วนยอดคงค้างคาดว่าจะกลับมาเติบโตเป็นบวกเป็นปีแรกเล็กน้อย จากที่หดตัว 5.39% หรือมียอดคงค้างที่ 3.45 แสนล้านบาท เมื่อปีที่แล้ว "ยอดสินเชื่อรถแลกเงินกับสินเชื่อรถมือสองมีแนวโน้มเติบโตดีเสมอ เพราะในช่วงเศรษฐกิจไม่ดี คนต้องการสภาพคล่องมาหมุนเวียนเพิ่มขึ้น ขณะที่ เวลาเศรษฐกิจดี เป็นจังหวะที่เห็นโอกาสทางธุรกิจ ก็สามารถนำรถมาเป็นเครื่องมือในการเสริมแหล่งเงินทุนเพื่อต่อยอดธุรกิจ" นายธีรชาติ กล่าว